**Broj RKP-a:** 28348

**Matični broj:** 02544369

**OIB:** 82071829681

**Naziv obveznika:** Općina Gornja Stubica

**Pošta i mjesto:** 49 245 Gornja Stubica

**Ulica i kućni broj:** Trg Svetog Jurja 2

**Razina:** 22

**Šifra djelatnosti:** 8411 – Opće djelatnosti javne uprave

**Šifra općine: 125**

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA 2023. DO 30. RUJNA 2023.**

Financijski izvještaji za razdoblja tijekom 2023. godine sastavljaju se prema Pravilniku o financijskom izvještavanju u proračunskom računovodstvu. Sukladno odredbama Pravilnika o financijskom izvještavanju u proračunskom računovodstvu (Narodne novine broj 37/22) Općina Gornja Stubica sastavila je sljedeće financijske izvještaje:

1. Izvještaj o prihodima i rashodima, primicima i izdacima na obrascu : PR-RAS
2. Izvještaj o obvezama na obrascu: OBVEZE
3. Bilješke.

Općina Gornja Stubica osnovana je 1993.godine, a obavlja poslove koji se odnose na uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, te ostale poslove sukladno posebnim zakonima.

Općina Gornja Stubica na kraju obračunskog razdoblja 30. rujna 2023.g. imala je sveukupno 11 djelatnika i 1 djelatnicu zaposlenu putem javnih radova. Financijsko poslovanje izvršeno je u skladu s propisima i financijskim mogućnostima. Općina ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima.

Općinski načelnik Općine Gornja Stubica je Jasmin Krizmanić, dipl. ing. prometa koji zastupa Općinu i nositelj je izvršne vlasti. Financijske izvještaje sastavila je Nikolina Šalković, univ. bacc.oec. zaposlena na radnom mjestu voditeljice odsjeka za financije i proračun.

**Bilješke uz Izvještaj o prihodima i rashodima, primicima i izdacima- obrazac PR-RAS**

**PRIHODI POSLOVANJA**

**Bilješka broj 1:**

**611- porez i prirez na dohodak**- porez i prirez na dohodak najznačajniji je prihod u proračunu Općine. U razdoblju od 01.01.2023. do 30.09.2023. ostvareni je ukupni prihod od poreza i prireza na dohodak u iznosu od 1.229.857,09 EUR što je više za 34,00 % u odnosu na isto izvještajno razdoblje u 2022. godini zbog više priljeva sredstava na račun Općine.

**Bilješka broj 2:**

**613- porez na imovinu-** ukupni prihodi od poreza na imovinu u razdoblju od 01.01.2023. do 30.09.2023. godine iznose 45.814,56 EUR što je više za 19,9 % u odnosu na isto izvještajno razdoblje u 2022. godini.

**Bilješka broj 3:**

**614- porezi na robu i usluge-** u razdoblju od 01.01.2023. do 30.09.2023. godine ukupno je naplaćeno 7.368,26 EUR poreza na potrošnju što je više za 50,6 % u odnosu na prethodnu godinu. U 2023. godini bilo je više uplata poreza na potrošnju.

**Bilješka broj 4:**

**633- pomoći proračunu iz drugih proračuna i izvanproračunskim korisnicima-** odnose se na uplatu tekuće pomoći za manifestaciju Susreti za Rudija. Krapinsko-zagorska županija uplatila je Općini 10.000,00 EUR-a. Općini su tijekom izvještajnog razdoblja uplaćeni novci za gradnju dječjeg vrtića Jurek u iznosu od 377.803,84 EUR od Ministarstva regionalnog razvoja i fondova EU. Navedeni iznos knjiženi je na kontu 6332- kapitalne pomoći proračunu iz drugih proračuna. Prihodi su odmah nakon uplate na račun Općine uplaćeni za otplatu glavnice dugoročnog kredita za gradnju dječjeg vrtića.

**Bilješka broj 5:**

**638- pomoći temeljem prijenosa EU sredstava-** u razdoblju od 01.01.2023. do 30.09.2023. Općini su uplaćena sredstva u iznosu od 8.819.160,01 EUR. Sredstva su uplaćena temeljem zahtjeva za nadoknadu sredstava prema ugovoru o dodjeli bespovratnih financijskih sredstava za operacije koje se financiraju iz Fonda solidarnosti Europske unije (FSEU.KZŽ.02/27: Rekonstrukcija propusta na k.č.br.161. k.o. Modrovec i dijela nerazvrstane ceste k.č.br. 119/1, k.o. Modrovec u Općini Gornja Stubica, naselje Modrovec, jednostavna izravna dodjela za operaciju: Interventna sanacija kolnika na dijelu nerazvrstanih cesta na području Općine Gornja Stubica, FSEU.2022.MINGOR.02.016: Sanacija klizišta u Općini Gornja Stubica). Ministarstvo gospodarstva i održivog razvoja je Općini Gornja Stubica za navedene operacije, a temeljem prijenosa EU sredstava, uplatio iznos od 4.690.970,75 EUR, a Krapinsko-zagorska županija je Općini uplatila iznos od 3.683.290,64 EUR. Tijekom izvještajnog razdoblja Općini su uplaćena sredstva u iznosu od 444.898,62 EUR za gradnju dječjeg vrtića Jurek od Agencije za plaćanje u poljoprivred, ribarstvu i ruralnom razvoju. Prihodi su odmah nakon uplate na račun Općine uplaćeni za otplatu glavnice dugoročnog kredita za gradnju dječjeg vrtića.

**Bilješka broj 6:**

**641- prihodi od financijske imovine-** ukupno ostvareni prihodi od kamata na oročena sredstva i depozite po viđenju iznose 709,18 EUR. Ostvareni su u većem iznosu nego u prethodnom izvještajnom razdoblju, a razlog tome su različita stanja novaca na žiro računu u trenutku obračuna kamata.

**Bilješka broj 7:**

**642- prihodi od nefinancijske imovine-** u izvještajnom razdoblju od 01.01.2023. do 30.09.2023. godine ostvareno je 33.986,85 EUR. Najveće povećanje prihoda je na kontu prihodi od naknada od zakupa i iznajmljivanja imovine. Općina Gornja Stubica ima 2 objekta koja trenutno iznajmljuje: prostor kod Gupčeve lipe i prostor unutar doma Modrovec.

**Bilješka broj 8:**

**651- upravne i administrativne pristojbe-** ukupno ostvareni prihodi (prihodi od grobnih naknada, naknada za mrtvačnicu i ukop, prihodi vodovoda) u razdoblju od 01.01.2023. do 30.09.2023. godine iznose 82.201,88 EUR.

**Bilješka broj 9:**

**652- prihodi po posebnim propisima-** ostvareni su u iznosu od 15.977,35 EUR i može se reći da su prihodi ostvareni na istoj razini kao u istom izvještajnom razdoblju u 2022. godini.

**Bilješka broj 10:**

**653- komunalni doprinosi i naknade-** u razdoblju od 01.01.2023. do 30.09.2023. godine ukupno ostvareni prihodi od komunalnih doprinosa i komunalnih naknada iznose 46.005,75 EUR što je manje za 34,9 % u odnosu na prethodno izvještajno razdoblje. Naplaćeno je manje komunalnih doprinosa i naknada za priključak.

**RASHODI POSLOVANJA**

**Bilješka broj 11:**

**311- plaće (bruto)-** ukupni rashodi za plaće u razdoblju od 01.01.2023. do 30.09.2023. godine iznosili su 153.330,05 EUR-a što je više za 32,1 % u odnosu na isto izvještajno razdoblje prethodne godine. Razlog povećanje rashoda je povećanje osnovice za obračun plaće djelatnika Općine.

**Bilješka broj 12:**

**312- ostali rashodi za zaposlene-** ukupni ostali rashodi za zaposlene u razdoblju od 01.01.2023. do 30.09.2023. godine iznosili su 18.534,97 EUR. Isplaćena je jubilarna nagrada za 20 godina rada i 5 godina rada, bonovi za sve djelatnike u Lidl trgovini za Uskrs, regres za godišnji odmor i nagrada za radne rezultate.

**Bilješka broj 13:**

**313-doprinosi na plaće-** povećanje doprinosa za obvezno zdravstveno osiguranje zbog povećanja osnovice za obračun plaće djelatnika.

**Bilješka broj 14:**

**321-naknade troškova zaposlenima-** povećanje rashoda za 64,1 % u odnosu na isto izvještajno razdoblje u 2022. godini. Najveće povećanje rashoda ostvareno je na kontu naknade za prijevoz, za rad na terenu i odvojeni život.

**Bilješka broj 15:**

**322-rashodi za materijal i energiju-** ostvareni su na približno istoj razini kao i u 2022. godini. Nije bilo većih odstupanja.

**Bilješka broj 16:**

**323-rashodi za usluge-** povećanje rashoda u odnosu na isto izvještajno razdoblje u 2022. godini. Najznačajnije povećanje rashoda vidljivo je na kontu intelektualne i osobne usluge. U razdoblju od 01.01.2023. do 30.09.2023. godine Općina je koristila usluge vanjskog suradnika u postupku dodjele bespovratnih sredstava iz Fonda solidarnosti Europske unije (usluga vođenja projekta, usluge javne nabave, usluge pripreme dokumentacije za prijavu na natječaje..).

**Bilješka broj 17:**

**329-ostali nespomenuti rashodi poslovanja-** u razdoblju od 01.01.2023. do 30.09.2023. Općina je uplatila poticajnu naknadu za zaštitu okoliša Fondu za zaštitu okoliša, povećani je proračun za redovna sredstva koja Općina svaki mjesec isplaćuje TZ.

**Bilješka broj 18:**

**342-kamate za primljene predujmove i zajmove-**rashodi za primljene predujmove i zajmove u trećem tromjesečju 2023. godine iznosili su 51.812,82 EUR. Razlog povećanja rashoda je otplata kamata za dugoročni kredit.

**Bilješka broj 19:**

**343-ostali financijski rashodi-** povećanje rashoda za usluge platnog prometa za 19,6 % u odnosu na isto izvještajno razdoblje u 2022.godini.

**Bilješka broj 20:**

**352-subvencije trgovačkim društvima, zadrugama, poljoprivrednicima i obrtnicima izvan javnog sektora-** ukupni rashodi za subvencije u navedenom izvještajnom razdoblju iznosili su 36.392,34 EUR, bilo je više isplata subvencija poljoprivrednicima i obrtnicima.

**Bilješka broj 21:**

**363-pomoći unutar općeg proračuna-** rashodi za pomoći unutar općeg proračuna povećani su u odnosu na isto izvještajno razdoblje u prethodnoj godini i iznose 21.714,30 EUR(tekuće pomoći Javnoj vatrogasnoj postrojbi Zabok ).

**Bilješka broj 22:**

**366-pomoći proračunskim korisnicima drugih proračuna-** ukupni rashodi za pomoći proračunskim korisnicima drugih proračuna (prijenosi za sufinanciranje dječjih vrtića) iznose 8.952,13 EUR.

**Bilješka broj 23:**

**367- prijenosi proračunskim korisnicima iz nadležnog proračuna za financiranje redovne djelatnosti -** ovdje su evidentirana sredstva isplaćena proračunskom korisniku Dječji vrtić „Jurek“. U izvještajnom razdoblju ukupno je isplaćeno 201.287,43 EUR (za troškove plaća i smještaj djece u vrtić- dio iznosa koji sufinancira Općina, sukladno mjesečnim zahtjevima za isplatu sredstava koja Dječji vrtić Jurek šalje Općini).

**Bilješka broj 24:**

**372 – ostale naknade građanima i kućanstvima iz proračuna-** u izvještajnom razdoblju Općina je isplatila sveukupno 104.913,43 EUR. Na navedenim kontima knjiže se isplate stipendija i školarina, sufinanciranje logopeda, podmirenje troškova stanovanja, sufinanciranje pomagača u nastavi, nabava školskih knjiga, pomoć za novorođenu djecu..

**Bilješka broj 25:**

**381– tekuće donacije-** u izvještajnom razdoblju Općina je isplatila redovna sredstva za rad Sportskoj zajednici, Vatrogasnoj zajednici, Crvenom križu, političkim strankama i iznose udrugama temeljem potpisanog ugovora za financiranje projekata, programa i manifestacija za udruge koje provode javne potrebe u društvenim djelatnostima u 2023. godini.

**Bilješka broj 26:**

**92211-višak prihoda poslovanja- preneseni-** iznosi 179.437,33 EUR. Na navedenom kontu knjiženo je usklađenje prilikom prijenosa početnih stanja iz 2022. u 2023. godinu (konverzija kune u eure), također je i knjižena korekcija stanja obveza-usklađenje sa stvarnim stanje: stanje na dan 30.09.2023..

**PRIHODI OD NEFINANCIJSKE IMOVINE**

**Bilješka broj 27:**

**721-prihodi od prodaje građevinskih objekata-** u izvještajnom razdoblju ostvareno je 1.205,00 EUR prihoda i to 715,00 EUR-a za otkup zemljišta i 490,00 EUR-a od prodaje stana.

**RASHODI ZA NABAVU NEFINANCIJSKE IMOVINE**

**Bilješka broj 28:**

**421-građevinski objekti-** ukupni rashodi za građevinske objekte u izvještajnom razdoblju iznose 10.582.598,02 EUR, a odnose se na stručni nadzor nad radovima za Spomen hižu Rudolfa Perešina, na radove za sanaciju klizišta (7 klizišta) i cesta (36 dionica nerazvrstanih cesta i propust Modrovec) koje se financiraju iz Fonda solidarnosti Europske unije.

**Bilješka broj 29:**

**422- postrojenja i oprema- -** Općina je u razdoblju od 01.01.2023. do 30.09.2023. godine kupila novi printer i računalo, traktor za košnju i održavanje zelenih površina i koševe za smeće.

**PRIMICI**

**Bilješka broj 30:**

**844-primljeni krediti i zajmovi od kreditnih i ostalih financijskih institucija izvan javnog sektora-** Općini su krajem svibnja uplaćeni novci od kratkoročnog kredita u suradnji s PBZ bankom za financiranje projekata sanacije posljedica šteta od potresa koji će u konačnici biti financirani iz Fonda solidarnosti Europske unije za financiranje projekata: Sanacija klizišta u Općini Gornja Stubica i Rekonstrukcija propusta na k.č.br.161. k.o. Modrovec i dijela nerazvrstane ceste k.č.br. 119/1, k.o. Modrovec u Općini Gornja Stubica, naselje Modrovec. Rok otplate kredita prema ugovoru je 20.04.2024. godine.

**IZDACI ZA FINANCIJSKU IMOVINU I OTPLATU ZAJMOVA**

**Bilješka broj 31:**

**544- otplata glavnice primljenih kredita i zajmova od kreditnih i ostalih financijskih institucija izvan javnog sektora-** izdaci za otplatu zajmova u izvještajnom razdoblju iznosili su 1.924.629,95 EUR. 1.063.297,17 EUR-a otplaćeno je glavnice za kratkoročne kredite- FSEu i 861.332,78 EUR-a otplaćeno je glavnice za gradnju dječjeg vrtića Jurek.

**Bilješka broj 32:**

**547- otplata glavnice primljenih zajmova od drugih razina vlasti-** izvršena je otplata nedostajućih sredstva koja su dobivena iz državnog proračuna, a za godišnje prijave poreza u iznosu 70.215,04 EUR.

**Bilješka broj 33:**

Manjak prihoda i primitaka u navedenom izvještajnom razdoblju iznosi 137.822,84 EUR-a, a odnose se na nepravovremene uplate za EU projekt (sanacija klizišta i cesta) koji se financiraju iz Fonda solidarnosti. Budući da očekivane uplate za EU projekte nisu doznačene na transakcijski račun Općine do roka obveze predaje financijskih izvještaja, iste nisu mogle biti evidentirane kao prihod razdoblja.

**Bilješke uz izvještaj o obvezama**

**Bilješka broj 34:**

Stanje obveza na dan 30.09.2023 iznosi 3.262.559,86 EUR. Stanje dospjelih obveza iznosi 147.553,77 EUR, a stanje nedospjelih obveza iznosi 3.115.006,09 EUR (najveći iznos nedospjelih obveza odnosi se na kredite: 2.940.044,58 EUR). Sve obveze planiraju se podmiriti do kraja godine, sve u skladu s financijskim mogućnostima, dok će se obveze za financijsku imovinu (kredite) podmirivati sukladno otplati glavnice i kamata.

Popis sudskih sporova u tijeku: slučaj Šimunić, Vrhovni sud RH.

U Gornjoj Stubici, 10.10.2023.

Osoba za kontaktiranje: Načelnik: Jasmin Krizmanić, dipl. ing. prometa

Nikolina Šalković

Telefon za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

049/289-687